Italiyalik jarroh jasadning boshi muvaffaqiyatli ko‘chirilganini ma’lum qildi

Italiyalik jarroh Serjio Kavanero jasadning boshi muvaffaqiyatli ko‘chirilganini ma’lum qildi. Bu haqda, The Telegraph nashriga asoslanib, “RBK” xabar bermoqda.

Venada o‘tkazilgan matbuot anjumanida shifokor operatsiya Xitoyda, Xarbin tibbiyot universiteti bazasida bo‘lib o‘tganini ma’lum qildi. Uning so‘zlariga ko‘ra, operatsiyani doktor Jen Syaopin o‘tkazdi. O‘tgan yil shu shifokor maymunning boshi muvaffaqiyatli transplantatsiya qilganini bildirgan edi.
Operatsiya natijasida boshni umurtqa bilan bog‘lashga, nervlar, qon tomirlarini tikishga erishildi.
Kanaveroning aytishicha, keyingi qadam miyasi o‘lgan donordan to‘liq ko‘chirish bo‘ladi. Tirik odam operatsiyasi tez orada amalga oshirilishi lozim.